***SPIRAEA CHAMAEDRYFOLIA* - GOBLAPU SPIREJA**

**Zinātniskais nosaukums**: *Spiraea chamaedryfolia* L., Rosaceae- rožu dzimta

**Sinonīmi**: *S. ulmifolia* Scop. *S. ussuriensis* Pojark.

**SUGAS APRAKSTS**

*Spiraea chamaedryfolia* ir 1,2 - 2 m augsts, ar spēcīgiem dzinumiem. Zari stāvi, galā lokveidīgi izliecas. Miza pelēkbrūna, uz jaunajiem dzinumiem gaiši vai dzeltenīgi brūna. Pumpuri smaili. Lapas pamīšus, plati olveidīgas (garums 2-6 cm, platums1-4 cm), ar īsu kātu. Plātnes mala dikārtzobaina, uz ziedošiem zariem strupi vienkārtzobaina, lapas pamata daļa bieži gluda. Ziedi blīvās vairogskarās, 8-1,4 cm diametrā, ar 6-20 ziediem. Ziedi balti. Auglis - piecu kailu someņu kopauglis (Lange et al. 1978, Cinovskis 1979, Mauriņš, Zvirgzds 2006).

**Dabiskā izplatība**

Savvaļā aug Viduseiropā un Dienvideiropā, Rietumsibīrijas mežu zonā, Āzijā (Ķīna, Japāna, Koreja, Mongolija).

**SUGAS IZPLATĪBA**

**Introdukcijas vēsture un ģeogrāfiskā izplatīšanās**

Ņemot vērā, ka sugas dabiskais izplatības areāls lielākā daļa Eiropas, nav pieejami dati par sugas introdukcijas vēsturi un tās ģeogrāfisko izplatību. Lielbritānija 1830.g. (www.nonnativespecies.org).

Reģistrēta augu un sēklu tirgotāja J. H. Cigras (Zigra) katalogos 1805.g. (Laiviņš et al. 2009).

**Introdukcijas ceļi**

Galvenais sugas introdukcijas ceļš - dārzniecība, ainavu arhitektūra.

**Sugas statuss reģionā**

Pēc DAISIE (Delivering Alien Invasive Species Inventories for Europe) datiem goblapu spireja kā svešzemju ir norādīta 14 Eiropas valstīs. Kā nostabilizējusies tā ir Somijā, Francijā, Vācijā, Lielbritānija, Norvēģijā, Polijā, Zviedrijā.

**Sugas statuss Baltijas valstīs**

M. Laiviņš (2009) norāda, ka suga Latvijā naturalizējas vāji, ar invazīvu raksturu. Lietuvā - nostabilizējusies. Ziņu par Igauniju nav zināmi.

**EKOLOĢIJA**

**Biotopa** **raksturojums**

Savvaļā sastopama apstādījumu tuvumā pie pamestām mājvietām, nekoptos parkos, kapsētu apkaimē.

**Dzīves cikls**

Zied maijā, augļi nogatavojas jūlija otrajā pusē.

**Izplatīšanās**

Bagātīgi dzen sakņu atvases.

**IETEKME**

**Ietekme uz vidi**

Goblapu spireja veido blīvas audzes, tādējādi izspiežot vietējās sugas.

**Ģenētiskā ietekme**

Viedo hibrīdus *S. chamaedryfolia* x *S. elegans.* Piemīt augsta starppopulācijas mainība.

**Ietekme uz cilvēka veselību**

Nav ziņu par sugas negatīvo ietekmi uz cilvēka veselību.

**Ekonomiskā un sociālā ietekme (pozitīva/negatīva)**

Agri ziedoša, ziemcietīga un iztur nelielu apēnojumu; vidēji izskatīga. Audzē cērpamos dzīvžogos. Izturīgi pret izplūdes gāzēm. Nav prasīgi augsnes ziņā.

**IEROBEŽOŠANAS PASĀKUMI**

**Preventīvie pasākumi**

Kontrolēt sugas izplatību kultūrā.

**Izskaušanas, kontroles un uzraudzības pasākumi**

Sugas kontrole var būt darbietilpīga, jo suga izspiež vietējās sugas, veidojot blīvas audzes. Jaunos dzinumus var izrakt, taču tā kā rakšana var veicināt sugas invāziju, nepieciešams sekot un atkārtoti rakt, jo nav iespējams atbrīvoties no saknēm 100%. Zari jānogriež vienu reizi vai vairāk veģetācijas periodā, pēc iespējas tuvāk zemes virskārtai.

**Informācija un izglītošana**

Nav saņemti ziņojumi par informācijas un izpratnes veidošanas kampaņām.

**Pētniecība**

Māris Laiviņš ir izpētījis un aprakstījis *S. nigra* sabiedrības Latvijā, kā arī pārbaudīja tā atradnes, kas bija zināmas uz publicēšanas dienu. Izplatības karte publicēta Latvijas kokaugu atlantā.

Suga iekļaujama invazīvo sugu monitoringa programmā kā **papildus** monitorējama invazīva augu suga.

**Ekspertu ieteikumi un komentāri**

# Suga uzskatāma par bīstamu, invazīvu taksonu valsts teritorijā. Uz invazīvo sugu monitoringa datu balstītas analīzes izskatīt iespēju veikt labojumus Ministru kabineta 2008.gada 30.jūnija noteikumos Nr.468 *Invazīvo augu sugu saraksts,* papildinot to ar goblapu spireju.

**Izmantotā literatūra**

1. Cinovskis R. 1979. Latvijas PSR ieteicamo krāšņumaugu sortiments. Koki un krūmi. – Rīga, Zinātne, 276 lpp.
2. Laiviņš M., Bice M., Krampis I., Knape Dz., Šmite D., Šulcs V. 2009. Latvijas kokaugu atlants. – Rīga, Latvijas Universitātes Bioloģijas institūts, Apgāds Mantojums. www.kurtuesi.lv/flora (internet-based atlas version)
3. Lange V., Mauriņš A., Zvirgzds A. 1978. *Spiraea chamaedryfolia* In: Dendroloģija. – Rīga, Zvaigzne, 196.
4. Mauriņš A., Zvirgzds A. 2006. *Spiraea chamaedryfolia* In: Dendroloģija., LU Akadēmiskais apgāds. 321.
5. http://www.nonnativespecies.org/factsheet/factsheet.cfm?speciesId=3366

Faktu lapu sagatavoja Nataļja Romanceviča